----

----

I Informacija

Komisija

----

Euro kursas (1)

2004 m. rugsėjo 29 d.

(2004/C 243/01)

1 euras= 

----

(1)

Šaltinis: valiutų perskaičiavimo kursai paskelbti ECB.

----

----

Pranešimas apie Mongolijos pateiktą prašymą pasinaudoti specialiomis skatinamosiomis priemonėmis siekiant apsaugoti darbo teises

(2004/C 243/02)

Komisija gavo Mongolijos prašymą, remiantis 2001 m. gruodžio 10 d. Tarybos reglamento (EB) Nr. 2501/2001, numatančio bendrųjų muitų tarifų lengvatų sistemos taikymą nuo 2002 m. sausio 1 d. iki 2004 m. gruodžio 31 d. (1) 15 straipsniu, kad galėtų pasinaudoti skatinamosiomis priemonėmis darbo teisėms apsaugoti.

Šios specialios priemonės numato papildomas muitų tarifų lengvatas šalims, kurios veiksmingai įgyvendina TDO konvencijų dėl prievartinio darbo, laisvės kurti susivienijimus ir teisės į kolektyvines derybas, nediskriminavimo įdarbinimo ir profesiniu atžvilgiu bei vaikų darbo panaikinimo reikalavimus.

Prašymų dėl specialių skatinamųjų priemonių pateikimo sąlygos išdėstytos Reglamento (EB) Nr. 2501/2001 III antraštinėje dalyje.

Pagal to reglamento 15 straipsnio 2 dalį prašyme turi būti pateikta išsami informacija apie:

Mongolija yra pateikusi Komisijai pirmiau nurodytą informaciją.

Bet kokią su šiuo prašymu susijusią pastabą suinteresuotas fizinis ar juridinis asmuo gali siųsti toliau nurodytu adresu dviejų mėnesių laikotarpiu nuo šio pranešimo išspausdinimo dienos:

----

(1) OL L 346, 2001 12 31, p. 1.

----

----

NAUJA APYVARTINIŲ EURO MONETŲ NACIONALINĖ PUSĖ

(2004/C 243/03)

Naujos Suomijoje išleistos 2 eurų proginės apyvartinės monetos nacionalinė pusė

Apyvartinės euro monetos yra teisėta atsiskaitymo priemonė visoje euro zonoje. Siekdama informuoti profesionaliai su monetomis dirbančias šalis ir visuomenę, Komisija skelbia visus naujus euro monetų atvaizdus (1). Remiantis atitinkamomis 2003 m. gruodžio 8 d. Tarybos išvadomis (2), valstybėms narėms leidžiama išleisti tam tikrą skaičių proginių apyvartinių euro monetų, su sąlyga, kad kiekviena valstybė narė išleidžia tik vieną tokią monetą per metus ir kad naudojama 2 eurų nominalo moneta. Šios monetos atitinka technines įprastų apyvartinių euro monetų charakteristikas, bet turi proginius atvaizdus nacionalinėje (averso) pusėje.

1.   Valstybė narė: Suomija.

2.   Proga: Europos Sąjungos plėtra, įstojus 10 naujų valstybių narių.

3.   Grafinio atvaizdo aprašymas: Ant monetos pavaizduota stilizuota kolona, iš kurios aukštyn stiebiasi atžalos. Atžalos simbolizuoja Europos Sąjungos plėtrą. Kolona simbolizuoja augimo pamatą. Prie kolonos – raidės, „EU“. Viršutinėje monetos dalyje parašyti metai „2004“. Dvylika žvaigždžių kartu su metais išdėstytos aplink piešinį.

4.   Išleistas kiekis: daugiausia 1 000 000 monetų.

5.   Apytikslė išleidimo data: 2004 m. birželio–liepos mėn.

----

(1)  Žr. OL C 373, 2001 12 28, p. 1 yra nuorodos į visas iki šiol išleistas monetų nacionalines puses.

(2)  Žr. 2003 m. gruodžio 8 d. Bendrųjų reikalų tarybos išvadas dėl pakeitimų euro monetų nacionalinės pusės dizaine. Taip pat žr. 2003 m. rugsėjo 29 d. Komisijos rekomendaciją dėl bendros euro apyvartinių monetų nacionalinės (averso) pusės dizaino praktikos (OL L 264, 2003 10 15, p. 38).

----

----

Laivų, kuriems tarp 2003 m. lapkričio 1 d. ir 2004 m. rugpjūčio 31 d. vadovaujantis 1995 m. birželio 19 d. Direktyvos 95/21/EB dėl uosto valstybės atliekamos laivybos kontrolės (1) 7b straipsniu nebuvo leista įplaukti į Bendrijos uostus, sąrašas

(2004/C 243/04)

Pagal Direktyvos 95/21/EB dėl uosto valstybės atliekamos laivybos kontrolės 7b straipsnio 1 dalį laivams, kurie buvo keletą kartų sulaikyti, nebus leidžiama įplaukti į valstybių narių uostus (2).

7b straipsnio 3 dalyje numatyta, kad Komisija kas šešis mėnesius skelbia laivų, kuriems pagal šio straipsnio nuostatas buvo uždrausta įplaukti į Bendrijos uostus, sąrašą.

Lentelėje pateikiamas laivų, kuriems tarp 2003 m. lapkričio 1 d. ir 2004 m. rugpjūtis 31 d. nebuvo leista įplaukti į Bendrijos uostus, sąrašas.

----

(1)  Su paskutiniais pakeitimais padarytais 2001 m. gruodžio 19 d. Europos Parlamento ir Tarybos direktyva 2001/106/EB (OL L 19, 2002 1 22, p. 17).

(2)  7b straipsnio 1 dalies tekstas:

„Valstybė narė užtikrina, kad vienai iš XI priedo A skirsnyje paminėtų kategorijų priklausančiam laivui nebus leista įplaukti į jos uostus, išskyrus 11 straipsnio 6 dalyje paminėtus atvejus, jeigu laivas:

Draudimas įplaukti įsigalioja iš karto po to, kai laivui suteikiamas leidimas išplaukti iš to uosto, kuriame jis buvo sulaikytas, atitinkamai antrą arba trečią kartą.“

(3)  Laivai, kuriems įsakymas neleisti įplaukti vėliau buvo atšauktas pagal Direktyvos 95/21/EB XI priedo B dalyje nustatytą tvarką.

----

----

NAUJA APYVARTINIŲ EURO MONETŲ NACIONALINĖ PUSĖ

(2004/C 243/05)

Naujos Liuksemburge išleistos 2 eurų proginės apyvartinės monetos nacionalinė pusė

Apyvartinės euro monetos yra teisėta mokėjimo priemonė visoje euro zonoje. Siekdama informuoti profesionaliai su monetomis dirbančias institucijas ir plačiąją visuomenę, Komisija spausdina visus naujus euro monetų atvaizdus (1). Pagal atitinkamas 2003 m. gruodžio 8 d. (2) Tarybos išvadas, valstybėms narėms leidžiama išleisti tam tikrą kiekį proginių apyvartinių euro monetų su sąlyga, kad viena valstybė narė per vienerius metus išleidžia tik vieną tokią monetą, ir kad monetos vertė yra 2 eurai. Šios monetos techninės savybės yra tokios pačios, kaip ir įprastos apyvartinės euro monetos, tačiau monetos nacionalinėje (averso) pusėje yra proginis atvaizdas.

1.   Valstybė narė: Liuksemburgas.

2.   Proginis atvaizdas: Didžiojo kunigaikščio Henri atvaizdas ir monograma.

3.   Faktinis atvaizdo aprašymas: Monetos vidinės dalies kairėje pusėje yra Jo Karališkosios didenybės Didžiojo kunigaikščio Henri, žiūrinčio į dešinę, atvaizdas, o dešinėje pusėje – Didžiojo kunigaikščio Henri monograma (virš specialios raidės „H“ yra karūna). Į kairę nuo monogramos yra 12 pusrutuliu išdėstytų žvaigždžių. Virš žiedo įrašas 2004, kurį puslankiu supa monetų kalyklos ženklas, graverio inicialai ir žodis „LËTZEBUERG“. Žiedo apačioje yra žodžiai „- HENRI - Grand-Duc de Luxembourg -“.

4.   Išleistas kiekis: daugiausia 2,49 mln. monetų.

5.   Apytikslė išleidimo data: 

----

(1)  Visos iki šiol išleistų euro monetų nacionalinės pusės; žr. OL C 373, 2001 12 28, p. 1.

(2)  Žr. 2003 m. gruodžio 8 d. Bendrųjų reikalų tarybos išvadas dėl euro monetų nacionalinių pusių atvaizdų pasikeitimo. Taip pat žr. 2003 m. rugsėjo 29 d. Komisijos rekomendacijas dėl apyvartinių euro monetų nacionalinės (averso) pusės atvaizdų pakeitimo (OL L 264, 2003 10 15, p. 38).

----